تورکیه هئچ بیر خاریجی اؤلکه، شیرکت یاخود گمی‌نین دوغو آک دنیزده کی یئتکی ساحه‌لرینده ایجازه‌سیز هیدروکرن آختارما فعالیت‌لری گؤسترمه‌سینه ایمکان وئرمه‌یه‌جک‌دیر.
خاریجی ایشلر ناظیرلیگی‌نین همین مسئله ایله باغلی آچیقلاماسیندا بیلدیریلیب کی، گونئی قیبریس روم ایداره‌سی‌نین قیبریس تورکونون حاق‌لارینی گؤزدن یاییندیرا‌راق، تک طرف‌لی اولا‌راق محدود ائتدیگی 7 نؤمره‌لی دیرناقاراسی ایجازه‌لی ساحه‌سی اوچون اولوسلار آراسی شیرکت‌لری دعوت ائتمه قرارینا گلمه‌سی ناراحات‌لیق دوغوردو. بو قرار قیبریس تورک طرفی‌نین آدادا طبیعی ثروت‌لر اوزریندکی برابر، آیریلماز حاق و منفعت‌لرینی گؤزدن یاییندیران موضعینی داوام ائتدیردیگی‌نین ثبوتودور. اساساً روم طرفی بو شکیلده حرکت ائده‌رک 2017-جی ایلین ژوئیه آییندا قیبریس کنفرانسی‌نین نتیجه‌سیز قالماسینا سبب اولان، قیبریس تورک طرفی‌نین سیاسی برابرلیگینی و آدانین اورتاق ییه‌سی اولدوغو حقیقتینی گؤرمک ایستمه‌دیگی موضعیندن ال چکمه‌دیگینی بیر داها ثبوتا یئتیردی. روم طرفی‌نین بو قراری تورکیه‌نین بؤلگه‌دکی دنیزدیبی اراضی‌سینده اولوسلار آراسی حقوقا اساس‌لانان حاق‌لارینی پوزور. قرارداکی 7 نؤمره‌لی دیرناقاراسی ایجازه سندی ساحه‌سی‌نین اؤنملی حیسه‌سی تورکیه‌نین دوغو آک دنیزده کی اراضی‌سی‌نین بمت نزدینده ده قئید ائدیلن خاریجی سرحدلری‌نین داخیلینده یئر آلیر.
تورکیه-‌نین 2 مارت 2004 و 12 مارت 2013-جو ایل تاریخ‌لی نوتا‌لاریندا معین ائدیلدیگی کیمی بمت-یه خاریجی سرحدلری بیلدیریلن دنیزدیبی اراضی‌سینده طبیعی قایناق آختارماق مقصدیله گؤستریله‌جک هر بیر فعالیتین تورکیه-‌نین ایجازه‌سینه تابع اولا‌راق حیاتا کئچیریلمه‌سی‌نین واجیب‌لیگینی وورغولانان آچیقلامادا قئید اولونوب کی، طرفیمیزدن هر زامان وورغولاندیغی کیمی اؤلکه‌میز هئچ بیر خاریجی اؤلکه، شیرکت یاخود گمی‌نین دوغو آک دنیزده کی یئتکی ساحه‌لرینده ایجازه‌سیز هیدروکرن آختارما فعالیت‌لری گؤسترمه‌سینه ایمکان وئرمه‌یه‌جک‌دیر.
دیگر طرف‌دن قوزیی قیبریس تورک جمهوریتی خاریجی ایشلر ناظیرلیگی‌نین وئردیگی آچیقلامادا بیلدیریلیب کی، گونئی قیبریس روم ایداره‌سی‌نین دیرناقاراسی اؤزونه مخصوص ایقتیصادی بؤلگه‌سی داخیلینده یئر آلان 7 نؤمره‌لی حیسه، دیگر حیسه‌لرده آختاریش ایجازه‌سی اولان خاریجی شیرکت‌لرین لیسانس مراجعت‌لرینه تقدیم ائتمه‌سی "روم طرفی‌نین قیبریس تورک خالقی‌نین طبیعی ثروت‌لرله علاقه‌لی حاق‌لارینی غصب ائتمه‌سینه دایر سیاست‌لرینی تاکیدله داوام ائتدیردیگی‌نین ثبوتودور. روم طرفی‌نین حقوقا ضد بو سیاستی‌نین بؤلگه ثابت‌لیگینه منفی تأثیر ائده‌جک آددیم اولدوغونا ایشاره ائدیلن آچیقلامادا وورغولانیب کی، روم طرفی قیبریس تورک طرفی‌نین آدانین اطرافینداکی طبیعی منبع‌لرله علاقه‌لی برابر حاق و منفعت‌لرینی گؤزدن یاییندیران بو آنلاییش، 2017-جی ایلده قیبریس کنفرانسی‌نین نتیجه‌سیز قالماسینا و 50 ایلدیر آدادا اوزلاشما الده ائدیلمه‌مه‌سینه سبب اولان بیر دوشونجه‌نین عکس-صداسی‌دیر. روم طرفی‌نین تک طرف‌لی و حقوقا اساسلانمایان فعالیت‌لرینه گؤز یومان اولوسلار آراسی توپلومون بو طرف‌لی و عدالت‌دن اوزاق یاناشماسی هم قیبریس-دا راضی‌لیق الده اولونماسینا هم ده باریش مراملی محیطین یارادیلماسینا مانع اولان ان اؤنملی فاکت‌لاردان بیری‌دیر.
